Frank Luck

Frank Luck (s. 5. joulukuuta 1967 Schmalkalden) on saksalainen entinen ampumahiihtäjä, olympiavoittaja ja maailmanmestari.

Hän on voittanut kahdesti olympiakullan viestissä vuosina 1994 ja 1998. Hopeaa tuli 20 kilometrillä 1994 ja 2002 sekä viestissä 2002. Maailmanmestaruuden Frank Luck voitti 10 kilometrillä 1989 ja 1999 sekä takaa-ajossa vuonna 2000. Hän on ollut mukana voittamassa peräti kymmentä viestin ja joukkuekilpailun maailmanmestaruutta. Yhteensä hänellä on 25 arvokisamitalia.

Hän lopetti uransa vuoden 2004 viestin maailmanmestaruuden jälkeen.

Frank Luckin lanko on Sven Fischer, menestyksekäs ampumahiihtäjä hänkin.

Lähteet 
 Kotisivut
 

Saksalaiset olympiavoittajat
Saksalaiset ampumahiihtäjät
Vuonna 1967 syntyneet
Elävät henkilöt